اینگیلتره‌ده فوتبال یازارلاری درنگیندن (FWA) وئریلن آچیقلامایا گؤره، آدینا تشکیل اولونان ضیافته قاتیلماسی آماجی ایله هفته سونو لندنه گئتمه‌سی گؤزله‌نیلن ۷۷ یاشینداکی پله‌نین باییلاراق خسته‌خانایا قالدیریلدیغی بیلدیریلدی.
آچیقلامادا، خسته‌خانادا معالیجه آلتینا آلینان پله‌نین ساغلیق وضعیتینین یاخشی اولدوغو، آشیری یورغونلوق سببی ایله باییلدیغی و تدبیره قاتیلمایاجاغی ایفاده ائدیلدی.
سون اولاراق هفته‌نین باشیندا برزیل‌ین ریو دو ژانیریو شهرین‌ده گئچیریلن ۲۰۱۸ کاریوکا ایالت شامپیوناسینین آچیلیش مراسیمین‌ده ایشتیراک ائد‌ن پله‌نین چیخیش ائتمک اوچون صحنه‌یه یوروتج(واکر) ایله گلمه‌سی دقت چکمیشدی.
اسکی اولدوز فوتبال‌چی، بؤیرکلرین‌ده یاشادیغی پروبلئملر و پروستات ندنی ایله سون ایللرده بیر نئچه دفعه خسته‌خانایا قالدیریلمیشدی.
دونیانین ان یاخشیلاری آراسین‌دا گؤستریلن پله، میلی تیم ایله ۳ دونیا کاپی قازانان تک فوتبال‌چیدیر.
